वित्त मंत्रालय
आईएफएससी अंतर्राष्ट्रीय खुदरा व्यापार विकास समिति ने आईएफएससीए को अंतिम रिपोर्ट प्रस्तुत की
आईएफएससी अंतर्राष्ट्रीय खुदरा व्यापार विकास समिति की नियुक्ति अंतर्राष्ट्रीय वित्तीय सेवा केंद्र प्राधिकरण  द्वारा 3 अगस्त, 2020 को तीन महीने की अवधि में रिपोर्ट प्रस्तुत करने के आदेश के साथ की गयी थी। समिति ने पहले बैंकिंग और बीमा को शामिल करते हुए दो अंतरिम रिपोर्ट प्रस्तुत की थीं और इसकी अंतिम रिपोर्ट में पूँजी बाजारों की सिफारिशें भी शामिल की गई हैं। समिति की संदर्भ शर्तों में आईएफएससी में अंतर्राष्ट्रीय खुदरा व्यापार विकास के लिए एक प्रारूप बनाना और अन्य सुझाव देना शामिल था। समिति ने आईएफएससी के समग्र विकास के लिए भी सिफारिशें दीं है।
समिति ने भारत से फिनसर्व और आईएफएससी के माध्यम से भारत को वैश्विक स्तर पर ले जाने के अवसरों पर भी प्रकाश डाला। समिति ने सुझाव दिया कि आईएफएससीए को व्यापार करने में आसानी के साथ एक मजबूत विनियामक ढांचे को संतुलित करना चाहिए और इसका उद्देश्य सर्वोत्तम श्रेणी के अधिकार-क्षेत्रों के साथ मानदंड स्थापित करना है।
इसने सुझाव दिया कि आईएफएससी में अंतर्राष्ट्रीय खुदरा व्यापार को बढ़ावा देने की तत्काल संभावना है, यह तीन प्रमुख उद्देश्यों को पूरा करेगा:  रोजगार सृजन को बढ़ावा देना  भारत के लिए अतिरिक्त राजस्व उत्पन्न करना, और  भारत के बुनियादी ढांचे के निर्माण के लिए धन को आकर्षित करना ।
अंतर्राष्ट्रीय वित्तीय सेवा केंद्र अधिनियम, 2019 द्वारा आईएफएससीए पर सौंपे गए कार्यों के संदर्भ में, समिति ने विकास और विनियमन के लिए आईएफएससीए की दोहरी भूमिका को रेखांकित करते हुए बल दिया कि क्योंकि यह आईएफएससी में संचालन के लिए वित्तीय संस्थानों के लिए एक अनुकूल पारिस्थितिकी तंत्र के रूप में प्रारंभिक वर्षों में विकास की भूमिका महत्वपूर्ण होगी।
आईएफएससीए के अध्यक्ष श्री इंजेती श्रीनिवास ने कहा, "हमारा विजन भारत में आईएफएससी को एक प्रमुख वैश्विक वित्तीय केंद्र के रूप में विकसित करना है, जिसका वैश्विक बाजारों से मजबूत जुड़ाव हो। एक विशाल घरेलू अर्थव्यवस्था और वैश्विक स्तर पर लगभग 30 मिलियन मजबूत भारतीय प्रवासी देश के भीतर और बाहर वैश्विक पूँजी के एक मार्ग के रूप में आईएफएससी को एक प्रमुख केन्द्र के रूप में उभरने में मदद करेंगे।"
समिति के अध्यक्ष श्री प्रदीप शाह ने कहा, "एक ग्रीनफ़ील्ड आईएफएससी के रूप में और एक नए नियामक निकाय के साथ, आईएफएससीए के लिए वित्तीय उत्पादों और सेवाओं में नवाचार को प्रोत्साहन देने वाला वातावरण प्रदान करके एक नया वैश्विक मानदंड स्थापित करने का अवसर भी है जो एक प्रगतिशील नियामक ढांचे और एक अनुकूल कार्य वातावरण के आधार पर वित्तीय प्रौद्योगिकी समाधान प्रस्तुत करता है। आईएफएससी 'भारत से फिनसर्व' के अपने दृष्टिकोण के साथ, भारत सरकार  के 'मेक इन इंडिया' दृष्टिकोण का पूरक बनेगा।"
रिपोर्ट का कार्यकारी सारांश www.ifsca.gov.in पर उपलब्ध है
बैंकिंग, बीमा और पूंजी बाजार खंड के लिए रिपोर्ट की कुछ मुख्य सिफारिशें इस प्रकार हैं:
1. बैंकिंग:
- रेजिडेंट भारतीयों द्वारा एलआरएस निवेश सहित खुदरा भागीदारी को अनुमति दें और खुदरा/व्यक्तिगत ग्राहकों को बैंकिंग उत्पाद और समाधान प्रदान करने के लिए आईएफएससी बैंकिंग यूनिट  सक्षम करें।
- विभिन्न भौगोलिक क्षेत्रों में विभिन्न बाजारों में निवेश की अनुमति देकर धन प्रबंधन क्षमताओं को आईबीयू में सक्षम किया जाना चाहिए।
- आईएफएससी से विदेशी मुद्रा  समाशोधन सेवाएं प्रदान करने के लिए आईबीयू को अनुमति दें। इस प्रयोजन के लिए, आईएफएससी में एक केंद्रीय समाशोधन तंत्र स्थापित किया जाना चाहिए।
- आईबीयूएस को विदेशी पोर्टफोलियो निवेशक  लाइसेंस प्राप्त करने के लिए और रुपये-मूल्यवर्गित सरकारी प्रतिभूतियों , कॉर्पोरेट बॉन्ड और अन्य अनुमेय रुपये-मूल्य-प्रतिभूतियों में निवेश करने की अनुमति दें।
- एफसीवाई में प्री-शिपमेंट  के लिए भारतीय निर्यातकों को वित्तपोषण का विस्तार करने के लिए आईबीयू को अनुमति दें।
- ऐसा करने की इच्छा रखने वाली सभी संस्थाओं के लिए चालू खाता  खोलने के लिए आईबीयू को अनुमति दें।
- तरलता अनुपात [तरलता कवरेज अनुपात  और नेट स्थिर निधि अनुपात ] को बनाए रखने के लिए आवश्यकता को समाप्त करें।
2. बीमा:
- आईएफएससी में स्थापित भारतीय और विदेश स्थित कंपनियों के अनिवासी भारतीयों /भारतीय मूल के व्यक्तियों  के साथ-साथ उनके परिवार के सदस्य के लिए जीवन बीमा पॉलिसी खरीदने और उन्हें उनकी पसंद की मुद्रा  से प्रीमियम का भुगतान करने की अनुमति दें।
- बीमा कंपनियों को एनआईई/पीआईओ सहित भारत स्थित उनके परिवार के सदस्यों को स्वास्थ्य बीमा उत्पादों की पेशकश करने की अनुमति दें।
- बीमाकर्ताओं को व्यवसाय को बढ़ावा देने के लिए आईएफएससी में सहायक कंपनियों को स्थापित करने की अनुमति दी जानी चाहिए।
- आईएफएससी को एशिया और अफ्रीका के लिए पुनर्बीमा केन्द्र के रूप में प्रोत्साहन देने के साथ आईएफएससी में अधिक पुनर्बीमाकर्ताओं के साथ आधार स्थापित करने के लिए प्रोत्साहित किया जाना चाहिए। आईएफएससी दुनिया के लिए विमानन बीमा हब के रूप में भी उभर सकता है।
- आईएफएससी में आधार स्थापित करने के लिए मध्यम आकार के विदेशी पुनर्बीमाकों को बढ़ावा देने के लिए भारतीय मुद्रा 5 बिलियन के लिए नेट स्वामित्व वाले फंड  की आवश्यकता को कम करें।
- भारतीय निवेशकों को विदेशों में बीमा को बढ़ावा देने के लिए कम पूंजी आवश्यकताओं वाली प्रत्यक्ष और पुनर्बीमा कंपनियों को स्थापित करने की अनुमति दी जाती है।
- विदेशी पुनर्बीमा ब्रोकर्स को एक जीवंत बीमा बाजार बनाने के लिए आईएफएससी में आधार स्थापित करने के लिए प्रोत्साहित किया जाता है।
3. परिसंपत्ति प्रबंधन और पूँजी बाजार:
- एलआरएस के माध्यम से आईएफएससी में वैकल्पिक निवेश कोष  या म्युचुअल फंड  में निवेश करने के लिए रेजिडेन्ट व्यक्तियों को अनुमति दें।
- एलआरएस के माध्यम से आईएफएससी एक्सचेंजों में सूचीबद्ध कंपनियों में निवेश करने के लिए रेजिडेन्ट व्यक्तियों को अनुमति दें।
- विदेशी या भारतीय जारीकर्ताओं को आईएफएससी में इक्विटी या ऋण बढ़ाने की अनुमति देने के लिए एक ढांचा विकसित करना।
- बैंकों की पूर्ण स्वामित्व वाली सहायक कंपनियों को एक अलग कंपनी स्थापित किए बिना ट्रेडिंग/क्लियरिंग सदस्यों के रूप में संचालित करने की अनुमति दें।
- एक अलग सुरक्षित बंदरगाह शासन को लागू करें जो आईएफएससी कोष प्रबंधकों के लिए सरल और व्यावहारिक है और जो अन्य अंतरराष्ट्रीय न्यायाधिकार-क्षेत्रों के लिए तुलनीय है।
- आईएफएससी में यूएसडी और अन्य एफसीवाई पुनर्स्थापनों के लिए भुगतान प्रणाली विकसित करना।
- आईएफएससी में धन के प्रबंधन के लिए चर पूँजी कंपनी  जैसी हाइब्रिड संरचनाओं की अनुमति दें।
भारत सरकार ने आईएफएससी का गठन भारत में आईएफएससी में सभी अंतर्राष्ट्रीय वित्तीय सेवाओं को प्रोत्साहन देने और विनियमित करने के लिए इस वर्ष के प्रारंभ में श्री इंजेती श्रीनिवास के साथ किया था। समिति के अन्य सदस्यों में जी. श्रीनिवासन, , सिद्धार्थ सेनगुप्ता, , श्यामल मुखर्जी , प्रकाश सुब्रमण्यन , दीपेश शाह  और नितिन जायसवाल ) शामिल हैं।
जीआईएफटी सिटी स्थित आईएफएससी को भारत के अपतटीय व्यवसाय को व्यवस्थित करने और भारत केंद्रित अंतरराष्ट्रीय वित्तीय सेवाओं के लिए प्रवेश द्वार बनाने के अलावा, इसे लंदन, हांगकांग, सिंगापुर, सिंगापुर और दुबई की तर्ज पर अंतर्राष्ट्रीय वित्तीय सेवाओं का एक वैश्विक केंद्र बनाना ही इसका उद्देश्य है।